**Minimalni standardi**

**UMETNOSTNA ZGODOVINA S TEORIJO IN LIKOVNO SNOVANJE**

**A. UMETNOSTNA ZGODOVINA**

Kriteriji za pisno ocenjevanje se nanašajo na taksonomske stopnje sposobnosti dijaka:

1. znanje: poznavanje in reprodukcija dejstev, poznavanje in besedna obrazložitev pojmov;

2. razumevanje in uporaba:

- interpretacija in predstavitev s primerjavo, razlago, analizo problema in sintezo že znanih primerov,

- uporaba informacij in znanja pri analizi in sintezi določenega likovnega dela oz. problema in njegovi predstavitvi;

3. samostojno reševanje problemov oz. samostojna interpretacija, predstavitev in

vrednotenje likovnih primerov z argumentacijo:

- uporaba znanja pri drugih novih primerih likovnega ustvarjanja ter primerjava in vrednotenje le teh,

- vživljanje in zavedanje različnega mišljenja in ustvarjanja v preteklosti,

- samostojno, kritično in utemeljeno iskanje in vrednotenje pojavov v likovni umetnosti in pri posameznih tipičnih delih in njihovo dokazovanje,

- povezovanje znanj z drugimi predmeti in življenjem,

- dijakova aktivnost in prizadevnost.

Minimalni standardi so prilagojeni tem zahtevam in od dijaka zahtevajo zadovoljivo stopnjo izpolnjevanja navedenih veščin, ki jih izkaže z ustnim ali pisnim preverjanjem.

*- dijak prepozna učne vsebine s področja obravnavanih umetnostnozgodovinskih vsebin*

*- pomanjkljivo in s pomočjo dodatnih vprašanj razloži te učne vsebine*

*- dijak pomanjkljivo in poveže znanja v smiselno celoto*

*- dijak ne razmišlja samostojno in potrebuje dodatna vprašanja*

*- dijak konkretne umetnostnozgodovinske primere slikarstva, kiparstva in arhitekture pomanjkljivo prepoznava in jih pogosto pomeša*

*- konkretne primere skromno opiše in jih zadovoljivo vrednoti*

*- dijak zadovoljivo pozna in razlikuje umetnostne sloge in najpomembnejše umetnike*

*- dijak zadovoljivo pozna teoretične osnove umetnostne zgodovine in likovne teorije*

**B. LIKOVNO SNOVANJE**

Analitični opisi dijakovih likovnih del za minimalni standard:

- Domišljijsko izražanje: Likovno delo izraža nizko stopnjo ustvarjalnosti in domišljije.

- Namensko raziskovanje: Dijakovo raziskovanje idej, zamisli očitno nima nobene povezave z njihovim življenjem in kulturnim kontekstom. Njegov raziskovalni pristop je opredmeten v likovnih delih, v katerih ne najdemo vsebine tega merila.

- Pomen, vsebina, forma, funkcija: Likovno delo dijaka ne odraža povezav med vsebino, formo in funkcijo.

- Likovno formalne kvalitete: Dijakovi likovno praktični dosežki kažejo malo dokazov o enotnosti likovnih del ali zmožnosti za reševanje likovno teoretičnih ali tehničnih problemov.

- Tehnična izvedba, spretnost: Dijakova likovna dela so tehnično slabo izvedena, izkazujejo njegovo neustrezno izbiro likovnih tehnik, orodij in materialov za določene izrazne in vsebinske namene.

- Samostojnost pri delu in odnos do dela, sredstev: Dijak ves čas potrebuje usmerjanje učitelja, večino časa se prepušča brezdelju ter na hitro in površno zaključi izdelek z malo truda zadovolji le osnovne zahteve naloge. Sredstva uporablja nepremišljeno, s seboj prinese skromne pripomočke ne glede na navodila učitelja.

*Splošni minimalni standardi za likovno snovanje:*

*- dijak zadovoljivo usvoji likovne tehnike*

*- dijak zadovoljivo razume in doživlja likovne naloge*

*- dijak zadovoljivo uporabi likovno teoretično znanje v likovnem prakticiranju*

*- dijak zadovoljivo usvoji estetsko kompetenco*

*- dijak realizira vsaj 80% likovnih nalog*

*- zadovoljivo vrednoti lastna likovna dela in likovna dela sošolcev*.